**DĖL LĖŠŲ SKYRIMO IŠ KOMUNALINIO ŪKIO IR TURTO PROGRAMOS ŠILALĖS RAJONO SAVIVALDYBĖS VERSLO PLĖTROS PROGRAMOS ĮGYVENDINIMO PRIEMONEI**

2020 m. gruodžio 7 d. Nr. DĮV-1125

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės smulkiojo ir vidutinio verslo plėtros programos aprašo, patvirtinto Šilalės rajono savivaldybės tarybos 2020 m. kovo 13 d. sprendimu Nr. T1-88 „Dėl Šilalės rajono savivaldybės smulkiojo ir vidutinio verslo plėtros programos aprašo patvirtinimo“, 25 punktu ir atsižvelgdamas į Šilalės rajono savivaldybės smulkiojo ir vidutinio verslo plėtros programos vertinimo komisijos 2020 m. gruodžio 3 d. protokolą Nr. T19-43(11):

1. S k i r i u iš Komunalinio ūkio ir turto programos (Nr. 11) Šilalės rajono savivaldybės verslo plėtros programos įgyvendinimo priemonei (11.01.05.02), iš viso – 4 000 (keturi tūkstančiai) Eur:

1.1. Edvardui Ivanauskui 500 (penki šimtai) Eur negrąžinamą paramą įrangai ir darbo priemonėms (statybiniai pastoliai) įsigyti;

1.2. Karolinai Brazauskienei 500 (penki šimtai) Eur negrąžinamą paramą įrangai ir darbo priemonėms (dronas) įsigyti;

1.3. Vytautui Juciui 500 (penki šimtai) Eur negrąžinamą paramą įrangai ir darbo priemonėms (kompiuteris, spausdintuvas) įsigyti;

1.4. Evaldui Mauliui 500 (penki šimtai) Eur negrąžinamą paramą įrangai ir darbo priemonėms (statybiniai pastoliai) įsigyti;

1.5. Ričardui Monkevičiui 500 (penki šimtai) Eur negrąžinamą paramą įrangai ir darbo priemonėms (automobilių keltuvas) įsigyti;

1.6. Jurgitai Remeikienei 500 (penki šimtai) Eur negrąžinamą paramą įrangos ir darbo priemonėms (vilnos karšinys, lateksas, pakavimo dėžės, kurpaliai, etiketės su logotipu) įsigyti;

1.7. MB „Geoventa“ 1 000 (vienas tūkstantis) Eur negrąžinamą paramą vienos darbo vietos steigimo išlaidoms kompensuoti.

2. P a v e d u:

2.1. Šilalės rajono savivaldybės administracijos (toliau – Administracija) Turto valdymo ir ekonomikos skyriui per 10 darbo dienų nuo šio įsakymo pasirašymo dienos parengti Finansinės paramos teikimo sutartis su paramos gavėjais dėl šiuo įsakymu paskirtų lėšų panaudojimo;

2.2. paramos gavėjui pateikti Administracijos Turto valdymo ir ekonomikos skyriui Pranešimą apie gautos finansinės paramos panaudojimą ir lėšų panaudojimo pateisinamųjų dokumentų kopijas;

2.3. Administracijos Buhalterinės apskaitos skyriui pervesti lėšas šio įsakymo 1 punkte nurodytiems paramos gavėjams pagal sudarytas Finansinės paramos teikimo sutartis, gavus Pranešimą apie gautos finansinės paramos panaudojimą;

2.4. paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius